Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: AB határozatban és a 64/1993. (XII. 22.) AB határozatban
Paragraph Index: 1630

AB határozatban és a 64/1993. (XII. 22.) AB határozatban foglaltakra hivatkozással kifejtik, hogy Magyarországon a társadalombiztosítás vegyes rendszere érvényesül, amelyben a biztosítási elemek éppúgy jelen vannak, mint a társadalmi szolidaritás elemei, azonban a biztosítási elem elsőbbséget élvez a szolidaritással szemben. Az alkotmánybírósági gyakorlat szerint, ama társadalombiztosítási szolgáltatások esetén, ahol a biztosítási elem szerepet játszik, a szolgáltatások csökkentésének vagy megszüntetésének alkotmányossága egyértelműen a tulajdonvédelem ismérvei szerint bírálandó el. Az indítványozók álláspontja szerint a Tny. 62. § (2) bekezdésének módosított rendelkezése a szolidaritási elem elsőbbségét fogalmazza meg, mivel annak alapján azok a személyek, akik megelőző járulékfizetésükkel „kevesebb” nyugdíjbiztosítási szolgáltatást vásároltak meg, nagyobb emeléshez jutnak, mint akik magasabb színvonalú ellátás ellenértékét előlegezték meg. A biztosítási és a szolidaritási elem arányainak önkényes

Source: https://magyarkozlony.hu/hivatalos-lapok/5b22e3113a889e574eb21a43c906618e4286f2be/dokumentumok/9ee8d162b16e80cd11dbe8b776dc1de33d07245a/letoltes